CELEX: 32013R0509
Language: hu
Date: 2013-06-03 00:00:00
Title: A Bizottság 509/2013/EU rendelete ( 2013. június 3. ) az 1333/2008/EK európai parlamenti és tanácsi rendelet II. mellékletének bizonyos adalékanyagok egyes alkoholtartalmú italokban való felhasználása tekintetében történő módosításáról  EGT-vonatkozású szöveg

4.6.2013   
            
            
               HU
            
            
               Az Európai Unió Hivatalos Lapja
            
            
               L 150/13
            
         A BIZOTTSÁG 509/2013/EU RENDELETE
   (2013. június 3.)
   az 1333/2008/EK európai parlamenti és tanácsi rendelet II. mellékletének bizonyos adalékanyagok egyes alkoholtartalmú italokban való felhasználása tekintetében történő módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az élelmiszer-adalékanyagokról szóló, 2008. december 16-i 1333/2008/EK európai parlamenti és tanácsi rendeletre (1) és különösen annak 10. cikke (3) bekezdésére és 30. cikke (5) bekezdésére,
   mivel:
   
               (1)
            
            
               Az 1333/2008/EK rendelet II. melléklete meghatározza az élelmiszerekben felhasználható élelmiszer-adalékanyagok uniós jegyzékét és felhasználási feltételeiket.
            
         
               (2)
            
            
               Az említett jegyzék az élelmiszer-adalékanyagok, az élelmiszerenzimek és az élelmiszer-aromák egységes engedélyezési eljárásának létrehozásáról szóló, 2008. december 16-i 1331/2008/EK európai parlamenti és a tanácsi rendelet (2) 3. cikkének (1) bekezdésében említett egységes eljárással módosítható, vagy a Bizottság kezdeményezésére, vagy kérelemre.
            
         
               (3)
            
            
               A lengyel borászok és mézbortermelők nemzeti tanácsa (Krajowa Rada Winiarstwa i Miodosytnictwa) 2011. február 10-én az élelmiszer-adalékanyagok uniós jegyzékének módosítására irányuló kérelmet nyújtott be annak érdekében, hogy a borászati termékek előállításáról és palackozásáról, azok kereskedelméről és a borpiac szervezéséről szóló 2011. május 12-i lengyel rendeletnek (3) (a továbbiakban: a borászati termékekről szóló lengyel rendelet) megfelelően engedélyeztesse bizonyos adalékanyagok egyes alkoholtartalmú italokban való felhasználását.
            
         
               (4)
            
            
               A mezőgazdasági piacok közös szervezésének létrehozásáról, valamint egyes mezőgazdasági termékekre vonatkozó egyedi rendelkezésekről szóló, 2007. október 22-i 1234/2007/EK tanácsi rendeletnek (4) a borászati termékekről szóló lengyel rendelet hatályába tartozó alkoholtartalmú italok nem képezik a tárgyát, mivel ezek az előbbi rendelet XIb. mellékletében felsorolt, szőlőből készült termékek kategóriáinak egyikébe sem tartoznak. Ugyanígy a borászati termékekről szóló lengyel rendelet hatályába tartozó ízesített termékek nem képezik tárgyát az ízesített bor, ízesített boralapú italok és az ízesített boralapú koktélok meghatározására, megnevezésére és kiszerelésére vonatkozó általános szabályok meghatározásáról szóló, 1991. június 10-i 1601/91/EGK tanácsi rendeletnek (5) sem.
            
         
               (5)
            
            
               A 479/2008/EK tanácsi rendeletnek a szőlőből készült termékek kategóriái, a borászati eljárások és az azokhoz kapcsolódó korlátozások tekintetében történő végrehajtására vonatkozó egyes szabályok megállapításáról szóló, 2009. július 10-i 606/2009/EK bizottsági rendelet (6) és a kapcsolódó végrehajtási intézkedések engedélyezték az adalékanyagok használatát az 1234/2007/EK rendelet hatályába tartozó termékekben. Az említett jogi aktusok a borászati termékekről szóló lengyel rendelet hatályába tartozó alkoholtartalmú italokra nem vonatkoznak.
            
         
               (6)
            
            
               Az 1234/2007/EK rendelet 113d. cikkének (1) bekezdése azonban úgy rendelkezik, hogy a tagállamok a rendelet XIb. mellékletében meghatározott termékeken kívüli termékek esetében is engedélyezhetik a „bor” szó használatát, ha az valamely gyümölcs nevével együtt, összetett szó formájában a szőlőtől eltérő gyümölcs erjedésével nyert termékek megjelölésére szolgál, vagy egy összetett szó része. Az 1234/2007/EK rendelet 113d. cikkének (1) bekezdése szerint Lengyelország a borászati termékekről szóló lengyel rendeletben felsorolt alkoholtartalmú italok esetében engedélyezte a „bor” szó használatát. Ezért az ezekben a termékekben felhasznált adalékanyagokat fel kell sorolni az 1333/2008/EK rendelet II. mellékletében, a többi tagállamnak az ezen termékek elnevezésére vonatkozó rendelkezései sérelme nélkül.
            
         
               (7)
            
            
               A borászati termékekről szóló lengyel rendeletben felsorolt alkoholtartalmú italok a következőképpen sorolhatók be az 1333/2008/EK rendelet II. mellékletében megadott élelmiszer-kategóriákba:
               
                           —
                        
                        
                           A wino owocowe markowe (márkázott gyümölcsbor), a wino owocowe wzmocnione (szeszezett gyümölcsbor), a wino owocowe aromatyzowane (ízesített gyümölcsbor), a wino z soku winogronowego (szőlőléből készült bor) és az aromatyzowane wino z soku winogronowego (szőlőléből készült ízesített bor) az 1333/2008/EK rendelet II. mellékletének 14.2.4. kategóriájába – „Gyümölcsbor és made wine” – tartoznak.
                        
                     
                           —
                        
                        
                           A nalewka na winie owocowym (gyümölcsbortinktúra), az aromatyzowana nalewka na winie owocowym (ízesített gyümölcsbortinktúra), a nalewka na winie z soku winogronowego (szőlőléből készült bortinktúra), az aromatyzowana nalewka na winie z soku winogronowego (szőlőléből készült ízesített bortinktúra), a napój winny owocowy lub miodowy (gyümölcs- vagy mézboralapú italok), az aromatyzowany napój winny owocowy lub miodowy (ízesített gyümölcs- vagy mézboralapú italok), a wino owocowe niskoalkoholowe (alacsony alkoholtartalmú gyümölcsbor) és az aromatyzowane wino owocowe niskoalkoholowe (ízesített alacsony alkoholtartalmú gyümölcsbor) az 1333/2008/EK rendelet II. mellékletének 14.2.8. kategóriájába – „Egyéb alkoholtartalmú italok, beleértve az alkoholtartalmú és alkoholmentes italok keverékeit és a 15 %-nál kevesebb alkoholt tartalmazó párlatokat is” – tartoznak.
                        
                     
         
               (8)
            
            
               Az adalékanyagoknak a borászati termékekről szóló lengyel rendelet hatályába tartozó termékekben való használatának engedélyezése nem növeli a fogyasztók expozícióját a szóban forgó anyagok tekintetében, tehát biztonsági szempontból nem aggályos.
            
         
               (9)
            
            
               Az 1331/2008/EK rendelet 3. cikke (2) bekezdésének alapján a Bizottság kikéri az Európai Élelmiszerbiztonsági Hatóság (a továbbiakban: Hatóság) véleményét annak érdekében, hogy naprakésszé tehesse az 1333/2008/EK rendelet II. mellékletében szereplő élelmiszer-adalékanyagok uniós jegyzékét, kivéve, ha a szóban forgó frissítések valószínűsíthetően nem gyakorolnak hatást a közegészségre. Mivel a különféle érintett adalékanyagoknak a borászati termékekről szóló lengyel rendelet hatályába tartozó egyes alkoholtartalmú italokban való felhasználásának engedélyezése a jegyzék olyan jellegű frissítését jelenti, amely valószínűsíthetően nincs hatással a közegészségre, nem szükséges a Hatóság véleményét kikérni.
            
         
               (10)
            
            
               Az 1333/2008/EK rendeletet ezért ennek megfelelően módosítani kell.
            
         
               (11)
            
            
               Az e rendeletben előírt intézkedések összhangban vannak az Élelmiszerlánc- és Állategészségügyi Állandó Bizottság véleményével, és sem az Európai Parlament, sem a Tanács nem ellenezte azokat,
            
         ELFOGADTA EZT A RENDELETET:
   1. cikk
   Az 1333/2008/EK rendelet II. melléklete e rendelet mellékletének megfelelően módosul.
   2. cikk
   Ez a rendelet az Európai Unió Hivatalos Lapjában történő kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2013. június 3-án.
      
         
            a Bizottság részéről
         
         
            az elnök
         
         José Manuel BARROSO
      
   
   
      (1)  HL L 354., 2008.12.31., 16. o.
   
      (2)  HL L 354., 2008.12.31., 1. o.
   
      (3)  Dziennik Ustaw z 2011 r. Nr 120, poz. 690.
   
      (4)  HL L 299., 2007.11.16., 1. o.
   
      (5)  HL L 149., 1991.6.14., 1. o.
   
      (6)  HL L 193., 2009.7.24., 1. o.
   
      MELLÉKLET
      Az 1333/2008/EK rendelet II. mellékletének E. része a következőképpen módosul:
      
                  1.
               
               
                  A 14.2.4. élelmiszer-kategóriában a II. csoportra, a III. csoportra, valamint az E 160d, az E 242 és az E 353 adalékanyagokra vonatkozó bejegyzések helyébe a következő szöveg lép:
                  
                               
                           
                           
                              „II. csoport
                           
                           
                              Színezékek quantum satis mennyiségben
                           
                           
                              
                                 quantum satis
                              
                           
                           
                               
                           
                           
                              Kivéve: wino owocowe markowe
                              
                           
                        
                               
                           
                           
                              III. csoport
                           
                           
                              Színezékek együttes felső határértékkel
                           
                           
                              200
                           
                           
                               
                           
                           
                              Kivéve: wino owocowe markowe
                              
                           
                        
                               
                           
                           
                              E 160d
                           
                           
                              Likopin
                           
                           
                              10
                           
                           
                               
                           
                           
                              Kivéve: wino owocowe markowe
                              
                           
                        
                               
                           
                           
                              E 242
                           
                           
                              Dimetil-dikarbonát
                           
                           
                              250
                           
                           
                              (24)
                           
                           
                              kizárólag: gyümölcsbor és csökkentett alkoholtartalmú bor, valamint wino owocowe markowe, wino owocowe wzmocnione, wino owocowe aromatyzowane, wino z soku winogronowego és aromatyzowane wino z soku winogronowego
                              
                           
                        
                               
                           
                           
                              E 353
                           
                           
                              Metaborkősav
                           
                           
                              100
                           
                           
                               
                           
                           
                              kizárólag: made wine és wino z soku winogronowego és aromatyzowane wino z soku winogronowego”
                           
                        
            
                  2.
               
               
                  A 14.2.4. élelmiszer-kategória – „Gyümölcsbor és made wine” – az E 1105 adalékanyagra vonatkozó következő bejegyzéssel egészül ki:
                  
                               
                           
                           
                              „E 1105
                           
                           
                              Lizozim
                           
                           
                              
                                 quantum satis
                              
                           
                           
                               
                           
                           
                              kizárólag: wino z soku winogronowego és aromatyzowane wino z soku winogronowego”
                           
                        
            
                  3.
               
               
                  A 14.2.8. élelmiszer-kategória – „Egyéb alkoholtartalmú italok, beleértve az alkoholtartalmú és alkoholmentes italok keverékeit és a 15 %-nál kisebb alkoholtartalmú párlatokat is” – a következőképpen módosul:
                  
                              a)
                           
                           
                              A III. csoportra, valamint az E 123 és az E200–203 adalékanyagokra vonatkozó bejegyzések helyébe a következő szöveg lép:
                              
                                           
                                       
                                       
                                          „III. csoport
                                       
                                       
                                          Színezékek együttes felső határértékkel
                                       
                                       
                                          200
                                       
                                       
                                           
                                       
                                       
                                          kizárólag: 15 %-nál kisebb alkoholtartalmú alkoholos italok, valamint nalewka na winie owocowym, aromatyzowana nalewka na winie owocowym, nalewka na winie z soku winogronowego, aromatyzowana nalewka na winie z soku winogronowego, napój winny owocowy lub miodowy, aromatyzowany napój winny owocowy lub miodowy, wino owocowe niskoalkoholowe és aromatyzowane wino owocowe niskoalkoholowe
                                          
                                       
                                    
                                           
                                       
                                       
                                          E 123
                                       
                                       
                                          Amarant
                                       
                                       
                                          30
                                       
                                       
                                           
                                       
                                       
                                          kizárólag: 15 %-nál kisebb alkoholtartalmú alkoholos italok, valamint nalewka na winie owocowym, aromatyzowana nalewka na winie owocowym, nalewka na winie z soku winogronowego, aromatyzowana nalewka na winie z soku winogronowego, napój winny owocowy lub miodowy, aromatyzowany napój winny owocowy lub miodowy, wino owocowe niskoalkoholowe és aromatyzowane wino owocowe niskoalkoholowe
                                          
                                       
                                    
                                           
                                       
                                       
                                          E 200–203
                                       
                                       
                                          Szorbinsav – szorbátok
                                       
                                       
                                          200
                                       
                                       
                                          (1) (2)
                                       
                                       
                                          kizárólag: 15 %-nál kisebb alkoholtartalmú alkoholos italok, valamint nalewka na winie owocowym, aromatyzowana nalewka na winie owocowym, nalewka na winie z soku winogronowego, aromatyzowana nalewka na winie z soku winogronowego, napój winny owocowy lub miodowy, aromatyzowany napój winny owocowy lub miodowy, wino owocowe niskoalkoholowe és aromatyzowane wino owocowe niskoalkoholowe”
                                       
                                    
                        
                              b)
                           
                           
                              A táblázat az E 210–213 adalékanyagokra („Benzoesav – benzoátok”) vonatkozó bejegyzés után az E 220–228 adalékanyagokra vonatkozó alábbi bejegyzéssel egészül ki:
                              
                                           
                                       
                                       
                                          „E 220–228
                                       
                                       
                                          Kén-dioxid – szulfitok
                                       
                                       
                                          200
                                       
                                       
                                          (3)
                                       
                                       
                                          kizárólag: nalewka na winie owocowym, aromatyzowana nalewka na winie owocowym, nalewka na winie z soku winogronowego, aromatyzowana nalewka na winie z soku winogronowego, napój winny owocowy lub miodowy, aromatyzowany napój winny owocowy lub miodowy, wino owocowe niskoalkoholowe és aromatyzowane wino owocowe niskoalkoholowe”
                                       
                                    
                        
                              c)
                           
                           
                              A táblázat az E 338–452 adalékanyagokra („Foszforsav – foszfátok – di-, tri- és polifoszfátok”) vonatkozó bejegyzés után az E 353 adalékanyagra vonatkozó alábbi bejegyzéssel egészül ki:
                              
                                           
                                       
                                       
                                          „E 353
                                       
                                       
                                          Metaborkősav
                                       
                                       
                                          100
                                       
                                       
                                           
                                       
                                       
                                          kizárólag: nalewka na winie z soku winogronowego és aromatyzowana nalewka na winie z soku winogronowego.”
                                       
                                    
                        
                              d)
                           
                           
                              A táblázat az E 1105 adalékanyagra vonatkozó alábbi bejegyzéssel egészül ki:
                              
                                           
                                       
                                       
                                          „E 1105
                                       
                                       
                                          Lizozim
                                       
                                       
                                          
                                             quantum satis
                                          
                                       
                                       
                                           
                                       
                                       
                                          kizárólag: nalewka na winie owocowym, aromatyzowana nalewka na winie owocowym, nalewka na winie z soku winogronowego, aromatyzowana nalewka na winie z soku winogronowego, napój winny owocowy lub miodowy, aromatyzowany napój winny owocowy lub miodowy, wino owocowe niskoalkoholowe és aromatyzowane wino owocowe niskoalkoholowe”